标题：地母经
《地母经》介绍
定义每本黄历通书，内里都载有“春牛图”和《地母经》。《地母经》是以六十甲子的循环为排列，一诗一卜，用作预徵该年农作物生产情况的经书。评论《地母经》通常附载于“春牛图”一页内。观《地母经》文字，见其失律兼不协韵，当属不通文墨者所造。六十甲子周而复始，《地母经》一诗一卜，亦周而复始，根本毫无实用价值。通书内许多文章，其实仅可作为聊备一格而已，若依之作为推算世运、或作时岁播种之趋避，实不足以应用也。
而另一种说法则认为：中国的农业情况和自然灾害的确存在一定的周期性，在预防瘟疫和灾害上有着其独有的意义。《地母经》言语平实不花哨，大概出于古代勤劳中国人民对自然规律口口相传的总结，也可以看作是古代中国人对于自然规律的一种探索。
黄历通书(香港版)，都还是例行载有<春牛图>与<地母经>。
《地母经》原文
甲子年──诗曰：太岁甲子年，水潦损田畴。 
蚕姑虽即喜，耕夫不免愁。 
桑柘无人采，高低禾稻收。 
春夏多淹浸，秋冬少滴流。 
吴楚桑麻好，齐燕禾麦稠。 
陆种无成实，鼠雀共啾啾。 
卜曰：少种空心草，多种老婆颜。 
白鹤土中渴，黄龙水底眠。 
虽然桑叶茂，绸绢不成钱。 
乙丑年──诗曰：太岁乙丑年，春瘟害万民。　
偏伤於鲁楚，多损魏燕人。 
高田宜早种，晚禾成八分。 
蚕娘争斗走，枝叶乱纷纷。 
渔父沿山钓，流郎陌上巡。 
牛羊多瘴死，春夏米如珍。 
卜曰：水牯田头卧，犊子水中眠。 
桑叶初生贵，三伏不成钱。 
有人解言语，种植倍收全。 
丙寅年──诗曰：太岁丙寅年，虫兽沿林走。　
疾疫多忧煎，燕子居山岩。 
牛羊宿高荒，虾鱼入庭　。 
燕魏桑麻贵，荆楚禾稻厚。 
卜曰：桑叶初贱不卖钱， 
蚕娘无分却相煎。 
鱼行人道豆麻少， 
晚禾焦枯多不全。 
贫儿乏粮相对哭， 
只愁米谷贵当年。 
丁卯年──诗曰：太岁丁卯年，犹米得时丰。　
春来多雨水，旱涸在秋冬。 
农夫相对泣，耕种枉施工。 
鲁魏桑麻实，梁宋麦苗空。 
卜曰：桑叶不值钱，种禾秋有厄。 
低田多不收，高田还本获。 
宜下空心草，黄龙卧山陌。 
戊辰年──诗曰：太岁戊辰年，禾苗虫横起。　
人民多疾病，六畜忧多死。 
龙头出角年，水旱伤淮楚。 
低田莫多种，秋季忧洪水。 
桑叶无定价，蚕娘空自喜。 
豆麦秀山冈，结实无多子。 
卜曰：龙头禾半熟，蛇头喜得全。 
流郎夏中少，豆麦满山川。 
天虫三眠起，桑叶难卖钱。 
己巳年──诗曰：太岁己巳年，鱼游在路衢。　
乘船登陇陌，龟　入沟渠。 
春夏多潦浸，杨楚及胡苏。 
早禾宜阔种，一颗倍千株。 
蚕娘哭蚕少，桑叶贵如珠。 
卜曰：岁里逢蛇出，人民贺太平。 
桑麻吴地熟，豆麦越淮青。 
多种天仙草，秋冬仓廪盈。 
虽然多雨水，黎庶尽忻欢。 
庚午年──诗曰：太岁庚午年，春蚕多灾疠。　
洪饶水旱伤，荆襄少谷米。 
桑叶贵如金，蚕娘乏生计。 
春夏流郎归，秋来有余庆。 
早禾与晚稻，不了官中税。 
卜曰：白鹤田中渴，黄龙陇上眠。 
蚕妇携筐走，求叶泪滔滔。 
春夏雨水足，秋冬地少泉。 
有人会我意，谶候在其年。 
辛未年──诗曰：太岁辛未年，高下尽可怜。　
江东豆麦秀，魏楚少流泉。 
桑叶初还贵，年中不卖钱。 
国土无灾难，人民须感天。 
卜曰：玉女衣裳秀，青年陌上黄。 
从今两三载，贫富分两行。 
若人解此语，早种蓄饭粮。 
壬申年──诗曰：太岁壬申年，春秋多浸溺。　
高下也无偏，中夏甘泉少。 
豆麦方岐秀，桑叶稍成钱。 
耕夫与蚕妇，相见勿忧煎。 
卜曰：白鹤土中秀，水枯半山青。 
高低皆得稔，地上喜安宁。 
三冬甚严冻，六畜有伤刑。 
癸酉年──诗曰：太岁癸酉年，人民亦快活。　
雨水在三春，阴冻花实落。 
蚕娘走不停，争忙蚕桑叶。 
蝴蝶飞高陇，耕夫愁收割。 
卜曰：春夏人厌雨，秋冬混鱼鳖。 
早禾收得全，晚禾半活灭。 
丝帛价格高，种植多耗折。 
燕宋少桑麻，齐吴丰豆麦。 
禾稿物增上，封疆多盗窃。 
甲戌年──诗曰：太岁甲戌年，早禾有蝗虫。　
吴浙民劳役，淮楚粮储空。 
蚕妇提篮走，田夫枉用工。 
早禾虽即好，晚禾薄薄丰。 
春夏多淹没，秋深滴不通。 
多种青年草，少植白头翁。 
六畜冬多瘴，又恐犯奸凶。 
卜曰：春来桑叶贵，秋至米粮高。 
农田九得半，一半是篷篙。 
乙亥年── 诗曰：太岁乙亥年，高下总无偏。　
淮楚忧水潦，燕吴禾麦全。 
九忧甘泉竭，三秋衢回船。 
蚕娘吃青饭，桑叶泪涟涟。 
丝帛入皆贵，麻米不卖钱。 
六畜多瘴疾，人民少横缠。 
卜曰：蚕娘眉不开，携筐讨叶忙。 
更看五六月，相望哭流郎。 
丙子年──诗曰：太岁丙子年，春秋雨湿地。　
桑叶无人要，青女如金贵。 
黄龙土内伏，化作蝴蝶起。 
高田半成实，低下禾後喜。 
鲁卫多炎热，齐楚五谷肥。 
卜曰：田禾忧鼠患，豆麦半中收。 
蚕娘空房坐，前喜後怀愁。 
丝绵绸绢贵，税赋急啾啾。 
丁丑年──诗曰：太岁丁丑年，高下物得收。　
桑叶初还贱，蚕娘未免愁。 
春夏多淹没，鲤鱼庭际游。 
燕齐生炎热，秦吴沙漠浮。 
黄牛冈际卧，青女逐波流。 
六畜多瘴难，家家无一留。 
卜曰：少种黄蜂子，多下白头翁。 
农夫相祝贺，尽愿岁时丰。 
戊寅年──诗曰：太岁戊寅年，高下禾苗秀。　
桑叶枝头落，讨蚕竞奔走。 
吴楚值麦多，齐燕米且休。 
三春流郎归，九秋苗草留。 
百物价腾高，经营相懊恼。 
卜曰：蚕娘行乡村，人民皆被伤。 
冬令严霜雪，灾劫起妖狂。 
早娶田家女，且莫见风寒。 
己卯年──诗曰：太岁己卯年，犁田多快活。　
春来多雨水，种植还逢渴。 
夏多雨秋足，流荡遭淹没。 
蚕娘沿路行，无叶相煎逼。 
黄龙山际卧，逡巡化蝴蝶。 
禾稻秋来秀，农家早收割。 
淮鲁人多疾，吴楚桑麻活。 
卜曰：春中溪涧竭，秋苗入土焦。 
蚕姑望天泣，桑树叶下朝。 
黄黍不成粒，六畜多瘟妖。 
三秋多淹没，九夏白波漂。 
庚辰年──诗曰：太岁庚辰年，燕卫灾殃始。　
六畿尽遭伤，田禾蝗虫肆。 
春夏地竭泉，秋冬丰实子。 
桑叶贱如土，蚕娘哭少丝。 
卜曰：少种瓜果豆，多种桑与麻。 
家长皆得收，处处总相似。 
春夏少滴流，秋冬饱雨水。 
农务急如煎，莫待冰冻起。 
辛巳年──诗曰：太岁辛巳年，鲤鱼庭际逢。　
高田犹可望，低下枉施工。 
桑叶初来贱，末後蚕贵龙。 
蚕娘相对泣，筐箱一半空。 
燕楚麦苗秀，赵齐禾稻丰。 
六畜多瘴气，人民疟疾重。 
卜曰：蚕娘未为欢，果贵岁月穷。 
车头千万两，纵子得输官。 
壬午年──诗曰：太岁壬午年，水旱不调匀。　
高田虽可望，低下枉施工。 
蚕麦家家秀，蚕娘喜周全。 
蚕蚕皆望叶，及早莫因循。 
卜曰：吴楚好蚕桑，鲁魏分多灾。 
多下空心草，少种老婆颜。 
桑叶後来实，天虫在早催。 
晚禾纵淹没，耕夫不用哀。 
癸未年──诗曰：太岁癸未年，高下尽堪怜。　
一井百家共，春夏罕甘泉。 
燕赵豆麦秀，齐吴多偏颇。 
天虫待当岁，讨叶怨苍天。 
六种宜成早，青女得貌鲜。 
卜曰：岁若逢癸未，用蚕多种意。 
青牛山上秀，一子倍盈穗。 
更看三秋後，产满闲田地。 
甲申年──诗曰：太岁甲申年，高低定可忧。　
春来雨不足，早禾枯焦死。 
秋後无雨水，鲁卫生瘟瘴。 
燕齐粒不收，桑叶前後贵。 
卜曰：岁逢甲申来，早枯切须防。 
高低苗不秀，燕齐主旁徨。 
舟船空下载，仰面哭流郎。 
乙酉年──诗曰：太岁乙酉年，雨水不调匀。　
早晚虽收半，田夫每苦辛。 
燕鲁桑麻好，荆吴麦豆青。 
蚕娘虽足叶，簇上白如银。 
三冬雪严冻，淹没浸车轮。 
卜曰：田蚕半丰足，种作不宜迟。 
空心多结子，禾稻生蝗起。 
看蚕娘贺喜，总道得银丝。 
丙戌年──诗曰：太岁丙戌年，夏秋井无泉。　
春秋多淹没，耕锄唯怨天。 
早禾宜当下，晚稻早留连。 
豆益桑麻乏，吴齐最可怜。 
桑叶初生贱，蚕老都卖钱。 
卜曰：岁临於丙戌，高下皆无失。 
豆麦穿土出，在处得成实。 
六畜多瘟瘴，人民少灾疾。 
丁亥年──诗曰：太岁丁亥年，高低尽得通。　
吴越桑麻好，秦淮豆麦丰。 
三冬雨水多，九夏禾无踪。 
桑叶前後贵，簇畔不施工。 
卜曰：夏种逢秋渴，秋得八分成。 
人民多疟瘴，六畜尽遭迍。 
戊子年──诗曰：太岁戊子年，疾横相侵夺。　
吴楚多灾瘴，燕齐民快活。 
种植高下偏，鼠耗不成割。 
春夏多淹没，秋冬土龙渴。 
桑叶头尾贵，簇上盖雪霜。 
卜曰：岁中逢戊子，人饥灾横死。 
玉女土中成，无人收拾汝。 
若得见三冬，瘟疫却又起。 
己丑年──诗曰：太岁己丑年，高低得成穗。　
燕鲁遭兵杀，赵卫奸妖起。 
春夏豆麦丰，秋多苗谷媚。 
玉女田中卧，耕夫得稀微。 
桑叶自青青，谁能采得汝。 
卜曰：岁名值破田，早晚得团圆。 
金玉满街道，罗绮不成钱。 
庚寅年──诗曰：太岁庚寅年，人物事风流。　
麻麦虽然秀，禾苗多损忧。 
燕宋多淹没，梁吴兵祸愁。 
桑叶初生贱，後贵何处求。 
田蚕女金价，桑叶好搔抽。 
卜曰：虎年高下熟，水旱值时年。 
黄牛耕玉出，青年卧陇前。 
稼穑经霜早，田家哭泪涟。 
更看来春後，人民苦逼煎。 
辛卯年──诗曰：太岁辛卯年，高下甚辛勤。　
麻麦逢淹没，禾苗早得荣。 
秦淮受饥餧，吴燕旱涸频。 
桑柘不生叶，蚕姑说苦辛。 
天虫灾患少，丝绵换金银。 
强徒多瘴疫，善者少灾迍。 
卜曰：玉兔出年头，处处桑麻好。 
早禾大半收，晚稻九分造。 
谷米稼穑高，渐渐相煎讨。 
要待龙头至，耕夫脱烦恼。 
壬辰年──诗曰：太岁壬辰年，高下恐遭伤。　
春夏蛟龙斗，秋冬却集藏。 
豆麦无成实，桑麻五谷强。 
齐鲁绝炎热，荆吴好田桑。 
蚕子延筐卧，哭泣问蚕娘。 
见茧丝绵少，租税急凄惶。 
卜曰：是岁逢壬辰，蚕娘空度春。 
禾苗多有损，田家又虚惊。 
癸巳年──诗曰：太岁癸巳年，农民半忧色。　
丰歉各有方，封疆多种谷。 
楚地甚炎热，荆吴无灾厄。 
桑柘叶苗秀，天虫茧如雪。 
粟麦有偏颇，晚禾半收得。 
卜曰：蛇头为岁号，陆种有虚耗。 
秋成五六分，老幼生烦恼。 
三冬足冰雪，晚秋宜及早。 
甲午年──诗曰：太岁甲午年，人民不用愁。　
禾麦皆荣秀，高田全可留。 
吴越多风雹，荆襄井涓流。 
蚕娘争竞走，哭叶闹啾啾。 
蚕老多成茧，何须有烦忧。 
卜曰：蛇去马将来，稻麦乐倍堆。 
人民绝灾厄，牛羊喜相陪。 
识候丰年里，耕夫笑颜开。 
乙未年──诗曰：太岁乙未年，五谷皆和穗。　
燕卫少田桑，偏益丰吴魏。 
春夏足漂流，秋冬多旱地。 
桑叶初生贱，晚蚕还值贵。 
人民虽无灾，六畜多瘴难。 
六种不宜晚，收拾无成置。 
卜曰：岁逢羊头出，高下中无失。 
叶贵好蚕桑，斤斤皆有实。 
丙申年──诗曰：太岁丙申年，高下浪涛洪。　
春夏遭淹凶，秋冬杳不通。 
早禾难得割，晚稻枉施工。 
燕宋好豆麦，秦淮麻米空。 
天虫相竞走，蚕妇哭天公。 
六畜多灾患，人民卒暴终。 
卜曰：岁首逢丙申，桑田亦主迍。 
分野须当看，节候助黎民。 
丁酉年──诗曰：太岁丁酉年，高低徒种植。　
春夏遭淹没，秋冬少流滴。 
吴楚足咨嗟，荆杨虚叹息。 
桑柘叶苗盛，天虫中半失。 
箱筐少丝绵，蚕娘无喜色。 
卜曰：岁逢丁酉年，蚕叶多偏颇。 
豆麦有些儿，其苗高下可。 
六畜瘴气多，五谷不成颗。戊戌年──诗曰：太岁戊戌年，耕夫渐渐愁。　
高下多偏颇，雨水在春秋。 
燕宋豆麦熟，齐吴禾成收。 
桑叶初生贱，蚕娘未免忧。 
牛羊逢瘴气，百物主漂游。 
卜曰：戊戌忧灾咎，耕夫不足懽。 
早禾虽即稔，晚稻不能全。 
一晴兼一雨，三冬多雪寒。 
己亥年──诗曰：太岁己亥年，人民多横起。　
秋冬草木焦，春夏少秧莳。 
豆麦熟燕吴，桑麻淮鲁死。 
叶少天虫盛，蚕娘面无喜。                          
稼穑不值钱，仓囤缺粮米。 
卜曰：岁逢己亥初，贫富少粮储。  北子所贴　　蚕娘相对泣，采叶扳空枝。 
更看春秋里，蜂蝶满村飞。 
庚子年──诗曰：太岁庚子年，人民多暴卒。　
春夏水淹流，秋冬频饥渴。 
高田犹及半，晚稻无可割。 
秦淮足流荡，吴楚多劫夺。 
桑叶须後贱，蚕娘情不悦。 
见蚕不见丝，徒劳用心切。 
卜曰：鼠耗出头年，高低多偏颇。 
更看三冬里，山头起墓田。 
辛丑年──诗曰：太岁辛丑年，疾病稍纷纷。　
吴越桑麻好，荆楚米麦臻。 
春夏均甘雨，秋冬得十分。 
桑叶树头秀，蚕姑自欢欣。 
人民渐苏息，六畜瘴逡巡。 
卜曰：辛丑牛为首，高低甚可怜。 
人民留一半，快活好桑田。 
壬寅年──诗曰：太岁壬寅年，高低尽得丰。　
春夏承甘润，秋冬处处通。 
蚕桑熟吴地，谷麦益江东。 
桑叶不堪贵，蚕丝却半丰。 
更看三秋里，禾稻穗重重。 
人民虽富乐，六畜尽遭凶。 
卜曰：虎首值岁头，在处好田苗。 
桑柘叶下贵，蚕娘免忧愁。 
禾稻多成实，耕夫不用忧。 
癸卯年──诗曰：太岁癸卯年，高低半忧喜。　
春夏雨雹多，秋来缺雨水。 
燕赵好桑麻，吴地禾稻美。 
人民多疾病，六畜瘴烟起。 
桑叶枝上空，天蚕无可食。 
蚕妇走忙忙，提篮泣泪悲。 
虽得多绵丝，尽费人心力。 
卜曰：癸卯兔头丰，高低禾麦浓。 
耕夫皆勤种，贮积在三冬。 
桑叶虽然贵，丝绵更有工。 
甲辰年──诗曰：太岁甲辰年，稻麻一半空。　
春夏遭淹没，秋冬流不通。 
鲁地桑叶好，吴邦谷不丰。 
桑弃末後贵，相贺好天虫。 
估卖价例贵，雪冻在三冬。 
卜曰：龙头属甲辰，高低共五分。 
豆麦无成实，六畜亦遭迍。 
更看冬至後，霜雪落纷纷。 
乙巳年──诗曰：太岁乙巳年，高下禾苗翠。　
春夏多漂流，秋冬五谷丰。 
豆麦美燕齐，桑柘益吴楚。 
天虫筐内走，蚕娘哭叶空。 
丝绵不上秤，疋帛价更高。 
卜曰：蛇头值岁初，谷食盈有余。 
早禾莫令晚，蚕亦莫令迟。 
夏季麦苗秀，三冬成实肥。 
丙午年──诗曰：太岁丙午年，春夏多洪水。　
鲁魏多疫灾，谷熟益江东。 
种植宜高地，低源遭水冲。 
天虫见少丝，桑柘贱成笼。 
六畜多瘟疫，人民少卒终。 
卜曰：马首值岁里，丰稔好田桑。 
春夏须防备，种植怕流荡。 
豆麦并麻粟，偏好宜高冈。 
丁未年──诗曰：太岁丁未年，枯焦在秋土。　
早禾稔会稽，晚禾丰吴越。 
宜下黄龙苗，不益空心草。 
桑叶前後贵，天虫少见露。 
春夏雨水足，秋来忧失福。 
百物价竞起，丝绵何处讨。 
卜曰：若遇逢羊岁，高低中半收。 
瘴烟防六畜，庶民也须忧。 
戊申年──诗曰：太岁戊申年，丰富人烟美。　
燕楚足田桑，齐吴熟谷子。 
黄龙土中藏，化成蝴蝶舞。 
种植莫低安，结实遭洪水。 
桑叶枝头荒，蚕娘空自喜。 
卜曰：高下偏宜早，迟晚见流郎。 
豆麦不成价，淹没尽遭伤。 
更看三冬里，蝴蝶得成餐。 
己酉年──诗曰：太岁己酉年，高低尽可怜。　
鲁卫丰豆麦，淮吴好水田。 
桑柘空留叶，天蚕足颇偏。 
蚕娘相怨恼，得茧少丝绵。 
六种植於早，收成得十全。 
卜曰：酉岁宜桑麻，豆麦益家家。 
百物长高价，民物有生涯。 
春夏遭淹没，三冬雪结花。 
庚戌年──诗曰：太岁庚戌年，瘴疫害黎民。　
禾麻吴地好，麦稔在荆秦。 
春夏漂流没，秋冬早水浸。 
桑柘叶虽贵，天蚕吃十分。 
田夫与蚕妇，相看空欢欣。 
卜曰：岁逢庚戌首，四方民初收。 
高下田桑好，麻麦豆苗蔓。 
严冬多雨雪，收成莫犯寒。 
辛亥年──诗曰：太岁辛亥年，耕夫多快活。　
春夏雨调匀，秋冬好收割。 
燕淮无瘴疾，鲁卫不饥渴。 
桑叶前後贵，蚕娘多喜悦。 
种植宜山坡，禾苗得盈结。 
卜曰：猪头出岁中，高下好施工。 
蚕妇与耕夫，争不荷天公。 
六畜春多瘴，积薪供过冬。 
壬子年──诗曰：太岁壬子年，旱涸耕夫苦。　
早禾一半乏，秋後无甘雨。 
豆麦熟齐吴，饥荒及燕鲁。 
桑柘贵中卖，丝绵满箱贮。 
百物无定价，一物五商估。 
卜曰：鼠头出值年，夏秋多甘泉。 
麻麦不宜晚，田蚕切向前。 
更忧三秋里，疟疾起缠延。 
癸丑年──诗曰：太岁癸丑年，人民多忧煎。　
淮吴主旱涸，燕宋定流连。 
黄龙与青牯，价例觅高钱。 
桑柘叶不出，蚕娘愁不眠。 
禾苗多蛀蝗，收成苦不全。 
卜曰：岁号牛为首，田桑五分收。 
甘泉时或阙，淹没在秋後。 
六畜遭瘴厄，耕犁枉用谋。 
甲寅年──诗曰：太岁甲寅年，早晚不全收。　
春夏遭淹没，调食任秋冬。 
虎豹巡村野，人民不自由。 
鲁卫多炎热，秦吴麦豆稠。 
桑柘前後贵，得半勿早抽。 
卜曰：先岁民不泰，耕种枉用工。 
桑枯叶难得，又是少天虫。 
五谷兵初高，後来亦中庸。 
乙卯年──诗曰：太岁乙卯年，五谷有盈余。　
秦燕麦豆好，吴越足粮储。 
春夏水均调，秋冬鲤入门。 
天蚕虽然好，桑叶树头无。 
蚕娘相对泣，得茧少成丝。 
卜曰：岁中逢乙卯，高下好田蚕。 
豆麦山坡熟，禾粮在楚庭。 
丙辰年──诗曰：太岁丙辰年，春来雨水润。　
豆麦乏齐燕，田蚕好吴越。 
牛犊瘴烟生，亦兼多疠疫。 
桑叶树头多，蚕丝白如雪。 
夏秋无滴流，深冬足淹没。 
卜曰：龙来为岁首，淹没应须有。 
豆麦宜早种，晚随波流走。 
丁巳年──诗曰：太岁丁巳年，丰熟足多害。　
鲁魏豆麦少，秦吴桑麻灾。 
高低总有成，种植无妨碍。 
桑叶前後落，天虫十倍来。 
春夏多淹留，偏益在秋冬。 
卜曰：蛇首值岁中，农夫宜种莳。 
黄龙搬不尽，宜多下麦青。 
蚕娘虽哭叶，还得秤头丝。 
戊午年──诗曰：太岁戊午年，高低一半空。　
杨楚遭淹没，荆吴足暴风。 
豆麦宜低下，稻麦得全工。 
桑叶从生贱，蚕老贵丝从。 
蚕娘车畔美，丝绵倍当年。 
卜曰：稀逢今岁里，蚕桑无颇偏。 
种植宜於早，美候在秋前。 
虽然夏旱涸，低下得收全。 
己未年──诗曰：太岁己未年，种植家家秀。　
燕魏熟田桑，吴楚粮储有。 
春夏流郎归，鲤鱼入庭牖。 
桑叶应是贱，搔收娘子喜。 
豆麦结实多，宜在三阳後。 
卜曰：是岁值羊首，高低民物欢。 
稼穑多商估，来往足交关。 
农夫早种作，莫候北风寒。 
庚申年──诗曰：太岁庚申年，高下喜无偏。　
燕宋田桑全，淮吴米麦好。 
六畜多灾障，人民少疫横。 
桑叶初生贱，去後又成钱。 
更看三阳後，秋叶偏相连。 
卜曰：岁若遇庚申，四方民物新。 
耕夫与蚕妇，欢笑喜欣欣。 
秋来有淹滞，收割莫因循。 
辛酉年──诗曰：太岁辛酉年，高低禾不美。　
齐鲁多遭没，秦吴六畜死。 
秋冬井无泉，春夏沟有水。 
豆麦山头黄，耕夫挑不起。 
蚕娘箧中泣，争奈叶还贵。 
种植宜及早，迟晚恐失利。 
卜曰：酉年民多瘴，田蚕七分收。 
豆麦高处好，低下恐难留。 
壬戌年──诗曰：太岁壬戌年，高低亦不空。　
秦吴遭没溺，梁宋豆麻丰。 
叶贱天虫少，秧漂苗不稠。 
雨水饶深夏，旱涸在高秋。 
六畜遭灾瘴，田家少得牛。 
卜曰：岁下逢壬戌，耕种宜麦粟。 
低下虚用工，漂流无一粒。 
春夏灾瘴起，六畜多灾疫。 
癸亥年──诗曰：太岁癸亥年，家家活业丰。　
春夏亦多水，豆麦主漂蓬。 
种莳宜及早，晚者不成工。 
吴地桑叶贵，江越少天虫。 
禾麻还结实，旱涸忌秋中。 
卜曰：岁逢六甲末，人民亦得安。 
田桑七成熟，赋税喜皇宽。 
豆麦宜高处，封疆绝盗奸。 
割禾须及早，莫过绝冬寒。